CELEX: 62016TN0674
Language: lv
Date: 2016-09-22 00:00:00
Title: Lieta T-674/16: Prasība, kas celta 2016. gada 22. septembrī – Seigneur/ECB

14.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 419/53
            
         Prasība, kas celta 2016. gada 22. septembrī – Seigneur/ECB
   (Lieta T-674/16)
   (2016/C 419/70)
   Tiesvedības valoda – franču
   
      Lietas dalībnieki
   
   
      Prasītājs: Olivier Seigneur (Frankfurte pie Mainas, Vācija) (pārstāvji – M. Vandenbussche un L. Levi, advokāti)
   
      Atbildētāja: Eiropas Centrālā banka
   
      Prasītāja prasījumi:
   
   
               —
            
            
               atzīt šo apelācijas sūdzību par pieņemamu un pamatotu;
            
         līdz ar to:
   
               —
            
            
               atcelt Chief Service Officer (CSO) lēmumu, kas pieņemts 2016. gada 29. februārī uz valdes deleģējuma pamata un personālam paziņots 2016. gada 11. martā, par prasītāja neiekļaušanu vērtējumā par algas papildu palielinājumu (APP) 2016. gadā;
            
         
               —
            
            
               atcelt lēmumu par īpašās sūdzības noraidīšanu, kas pieņemts 2016. gada 5. jūlijā un saņemts 2016. gada 13. jūlijā;
            
         
               —
            
            
               piespriest atlīdzināt prasītājam materiālos zaudējumus, ko veido iespējas zaudēšana saņemt APP par 2016. gadu EUR 52 920 apmērā;
            
         
               —
            
            
               piespriest atlīdzināt prasītājam morālo kaitējumu, kas novērtēts ex aequo et bono EUR 15 000 apmērā;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         
      Pamati un galvenie argumenti
   
   Savas prasības pamatošanai prasītājs izvirza trīs pamatus.
   
               1.
            
            
               Pirmais pamats ir par nediskriminācijas principa pārkāpumu, Eiropas Savienības Pamattiesību hartas 12. un 21. panta, ECB darbinieku nodarbināšanas kārtības 51. panta, tiesību uz karjeru un paaugstinājumu, kā arī tiesiskās noteiktības principa pārkāpumu.
            
         
               2.
            
            
               Otrais pamats ir par Chief Service Officer kompetences trūkumu lemt par 2011. gada 14. februāra administratīvajā apkārtrakstā Nr. 1/2011 par algas papildu palielinājumu paredzētās procedūras nepiemērošanu prasītājam.
            
         
               3.
            
            
               Trešais pamats ir par nekonsultēšanos ar personāla komiteju.